CELEX: 22020D0345
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 327/2019, kuriuo iš dalies keičiamas EEE susitarimo XXI priedas (Statistika) [2020/345]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/85
               
            
         EEE JUNGTINIO KOMITETO SPRENDIMAS
         Nr. 327/2019
         2019 m. gruodžio 13 d.
         kuriuo iš dalies keičiamas EEE susitarimo XXI priedas (Statistika) [2020/345]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2018 m. liepos 18 d. Europos Parlamento ir Tarybos reglamentas (ES) 2018/1091 dėl integruotos ūkių statistikos, kuriuo panaikinami reglamentai (EB) Nr. 1166/2008 ir (ES) Nr. 1337/2011 (1);
                  
               
                     (2)
                  
                  
                     Europos Parlamento ir Tarybos reglamentas (EB) Nr. 1166/2008 (2) panaikinamas į EEE susitarimą įtrauktu Reglamentu (ES) 2018/1091, todėl jis turi būti iš EEE susitarimo išbrauktas;
                  
               
                     (3)
                  
                  
                     todėl EEE susitarimo XXI priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XXI priede 23 punkto (Europos Parlamento ir Tarybos reglamentas (EB) Nr. 1166/2008) tekstas pakeičiamas taip:
            
               „32018 R 1091: 2018 m. liepos 18 d. Europos Parlamento ir Tarybos reglamentas (ES) 2018/1091 dėl integruotos ūkių statistikos, kuriuo panaikinami reglamentai (EB) Nr. 1166/2008 ir (ES) Nr. 1337/2011 (OL L 200, 2018 8 7, p. 1).
               Reglamento nuostatos šio Susitarimo tikslais pritaikomos taip:
               
                           a)
                        
                        
                           ELPA valstybėms duomenų suskirstymas pagal regionus, kaip nustatyta šiame reglamente, neprivalomas;
                        
                     
                           b)
                        
                        
                           ELPA valstybės neprivalo rinkti ir teikti duomenų apie priemonių, susijusių su 7 straipsnio b punkte nurodytu moduliu „Kaimo plėtra“, 7 straipsnio g punkte nurodytu moduliu „Sodai“ ir 7 straipsnio h punkte nurodytu moduliu „Vynuogynai“, įgyvendinimą ir Reglamento IV priede išvardytų modulių duomenų, taip pat jokių ad-hoc duomenų, kuriais pagal 9 straipsnį papildomi minėti trys moduliai;
                        
                     
                           c)
                        
                        
                           šis reglamentas netaikomas Lichtenšteinui.“
                        
                     
         
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2018/1091 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 200, 2018 8 7, p. 1.
         
            (2)  OL L 321, 2008 12 1, p. 14.
         
            (*1)  Konstitucinių reikalavimų nenurodyta.